Zenkō-ji

An Zenkō-ji (善光寺, Templo kan Maboot na Liwanag) sarong templo nin Budismo na namumugtak sa syudad nin Nagano, Hapon. An templo itinogdok kan ika-7 siglo. Saro ini sa mga natatadang lugar nin pilgrimage sa Hapon. An modernong siyudad nin Nagano nagpoon bilang sarong banwaan na itinogdok sa palibot kan templo.                                                                                                                                                                                                                                 

An Zenkō-ji pigtogdas bago an Budismo sa Hapon nababanga sa nagkapirang manlaen-laen na sekta. Ini presenteng kabali sa parehong Tendai asin Jōdoshū na mga eskwelahan kan Mahayana Buddhism, asin pinagmamahalaan nin beynte-singkong padi gikan sa dating eskwelahan, asin katorseng gikan sa huri. An templo igwa nin mga imahe kan Amida Buddha . Susog sa osipon, an imahen, na nagcausa nin iriwal sa pag-ultanan kan duwang angkan, itinapok sa sarong kanal. Kan huri ini naligtas kan Honda Yoshimitsu. Kaya an templo nginaranan na "Zenkō," susog sa transliterasyon kan Intsik kan pangaran ni Yoshimitsu.

An pangenot na imahen kan Budismo sarong hibutsu (sekretong Buddha), sarong natatagong estatuwa ni Buddha, na dai ipinapahiling sa publiko. An hibutsu na ini pig-uulayan na iyo an pinakaenot na estatuwa ni Buddha na dinara sa Hapon. An mga pagboot kan templo naghahagad kan lubos na pagigin sekreto kan estatuwa, na ipinagbabawal na ipaheling iyan sa siisay man, pati na sa poon na saserdote kan templo. Alagad, sarong replika kan estatuwa ( Maedachi Honzon ) an ginibo na pwedeng ipahiling sa publiko sarong beses kada anom na taon sa tigsoli, sa sarong seremonya na inaapod na Gokaichō. An okasyon na ini nakakaakit nin kadakol na mga parasamba asin bisita. Kan an estatuwa ipinahiling kan 2003, si Zenkō-ji nakipagtabangan ki Motozenkō-ji asin Zenkō-ji kan Kofu, Prepektura nin Yamanashi . An pinakabagong pagpapahiling kan "Maedachi Honzon" naglawig poon sa kapinunan kan Abril sagkod sa katapusan kan Hunyo, 2022. Ini orihinal na nakaiskedyul na ipahiling sa 2021 alagad naatraso huli sa pandemya nin COVID-19 . An panahon nin pampublikong pagpapahiling pinalawig man gikan sa orihinal na planong 57 aldaw pasiring sa 88 aldaw sa katuyuhan na mabawasan an bilang kan mga kasabay na bisita. 

An templo igwa nin estatuwa ni Binzuru, sarong doktor na sinasabing parasunod ni Buda. An mga bisita sa templo minaduta sa estatuwa tanganing maomayan an saindang mga helang. An templo igwa man nin panlaog na kwarto nin pamibi, na pwedeng maabot kan mga bisita. Sa presente, sarong aroaldaw na ritwal sa aga an ginigibo duman kan halangkaw na padi o padi. Hale sa laog na kwarto, sarong mahiwas na hagyanan an pasiring sa sarong madiklom na marhay na pasilyo. Sa pasilyo na ini an mga parasamba naghihingoang dutaan an sarong metal na liyabe na nakabitin sa lanob, tanganing magkaigwa nin kaliwanagan. An susi nagrerepresentar kan Susi sa Solnopan na Paraiso kan Amida Buddha.

Sa mga laban sa pag-ultanan ni Uesugi Kenshin asin Takeda Shingen kan ika-16 na siglo, an Zenkō-ji nagserbing saro sa mga base nin operasyon ni Kenshin.

 Toltolan 

Kategorya:Mga tagboan sa Wikidata